2020. gada 30. jūnijā Rīkojums Nr. 364

Rīgā (prot. Nr. 42 50. §)

**Par finanšu līdzekļu piešķiršanu no valsts budžeta programmas**

**"Līdzekļi neparedzētiem gadījumiem"**

Finanšu ministrijai no valsts budžeta programmas 02.00.00 "Līdzekļi neparedzētiem gadījumiem" piešķirt Nacionālajai elektronisko plašsaziņas līdzekļu padomei 260 517*euro*, tai skaitā:

1.  25 674 *euro* pārskaitīšanai valsts sabiedrībai ar ierobežotu atbildību "Latvijas Radio", lai nodrošinātu sabiedriskā pasūtījuma plānā 2020. gadam neietvertā oriģinālsatura raidapjomu par 2020. gada Rīgas domes ārkārtas vēlēšanām.

2.  158 587 *euro* pārskaitīšanai valsts sabiedrībai ar ierobežotu atbildību "Latvijas Televīzija", lai nodrošinātu 2020. gada Rīgas domes ārkārtas vēlēšanu atspoguļošanu.

3.  1 256 *euro*, lai nodrošinātu pilnvērtīgu priekšvēlēšanu aģitācijas perioda monitoringu.

4.  75 000 *euro*,lai nodrošinātu sabiedrībai iespēju komerciālajos elektroniskajos plašsaziņas līdzekļos saņemt daudzpusīgu informāciju par 2020. gada Rīgas domes ārkārtas vēlēšanām.

Ministru prezidents A. K. Kariņš

Kultūras ministrs N. Puntulis